Välisvaatlejate arvu piiramisest oleme kuulnud. Vene kohalik sõltumatu valimisvaatlustega tegelev  organisatsioon Golos langes Samaara piirkonnas kriminaaluurimise alla, süüdistatuna litsenseerimata tarkvara installeerimises. "Aitäh, Bill!" nagu ütles Novaja Gazeta peatoimetaja  New Yorgis pressivabaduse auhinda vastu võttes. Ka NG Samaara väljaanne pandi kinni, kuna nende viimases allesjäänud arvutis olevat pruugitud litsentsita Microsofti tarkvara. Peatoimetaja tütar ja veel neli inimest on valimiste ajaks võetud vahi alla avaliku korra rikkumise eest, mis seisnenud selles, et nad vestlesid valjuhäälselt ja vehkisid kätega.